CELEX: 32016D0696
Language: lt
Date: 1462320000000
Title: 2016 m. gegužės 4 d. Komisijos įgyvendinimo sprendimas (ES) 2016/696, kuriuo iš dalies keičiamas Sprendimas 2006/473/EB, pripažįstantis, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi štamai pavojingi citrusiniams) ir Guignardia citricarpa Kiely (visi štamai pavojingi citrusiniams) (pranešta dokumentu Nr. C(2016) 2614)

5.5.2016   
            
            
               LT
            
            
               Europos Sąjungos oficialusis leidinys
            
            
               L 120/33
            
         KOMISIJOS ĮGYVENDINIMO SPRENDIMAS (ES) 2016/696
   2016 m. gegužės 4 d.
   kuriuo iš dalies keičiamas Sprendimas 2006/473/EB, pripažįstantis, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi štamai pavojingi citrusiniams) ir Guignardia citricarpa Kiely (visi štamai pavojingi citrusiniams)
   
      
         (pranešta dokumentu Nr. C(2016) 2614)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos IV priedo A dalies I skirsnio 16.2 ir 16.4 punktus,
   kadangi:
   
               (1)
            
            
               Komisijos sprendimu 2006/473/EB (2) pripažįstama, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi (-os) štamai (padermės) pavojingi (-os) citrusiniams) ir Guignardia citricarpa Kiely (visi štamai pavojingi citrusiniams);
            
         
               (2)
            
            
               Sprendimu 2006/473/EB pripažįstama, kad Luizianos valstijoje Jungtinėse Amerikos Valstijose nėra Xanthomonas campestris (visi štamai pavojingi citrusiniams). Vis dėlto, remiantis Jungtinių Amerikos Valstijų pateikta informacija, Luizianos valstija nebeturėtų būti pripažįstama teritorija, kurioje minėto kenksmingojo organizmo nėra;
            
         
               (3)
            
            
               Sprendimu 2006/473/EB pripažįstama, kad Urugvajuje nėra Guignardia citricarpa Kiely (visi štamai pavojingi citrusiniams). Vis dėlto, remiantis Urugvajaus pateikta informacija, Urugvajus nebeturėtų būti pripažįstamas teritorija, kurioje minėto kenksmingojo organizmo nėra;
            
         
               (4)
            
            
               Sprendimu 2006/473/EB pripažįstama, kad visuose Jungtinių Amerikos Valstijų rajonuose, išskyrus Floridos valstijoje esančias Koljerio, Hendrio ir Polko apskritis, Guignardia citricarpa Kiely (visi štamai pavojingi citrusiniams) nėra. Vis dėlto, remiantis Jungtinių Amerikos Valstijų pateikta informacija, Li apskritis nebeturėtų būti pripažįstama teritorija, kurioje minėto kenksmingojo organizmo nėra;
            
         
               (5)
            
            
               todėl Sprendimas 2006/473/EB turėtų būti atitinkamai iš dalies pakeistas;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2006/473/EB iš dalies keičiamas taip:
   
               1)
            
            
               1 straipsnio 2 dalies c punktas pakeičiamas taip:
               
                           „c)
                        
                        
                           Jungtinės Valstijos. Arizona, Kalifornija, Guamas, Havajai, Marianos Šiaurinės Salos, Puerto Rikas, Amerikos Samoa, Teksasas ir Jungtinių Valstijų Mergelių Salos;“;
                        
                     
         
               2)
            
            
               3 straipsnis iš dalies keičiamas taip:
               
                           a)
                        
                        
                           1 dalies a punktas pakeičiamas taip:
                           
                                       „a)
                                    
                                    
                                       visose citrusinius augalus auginančiose trečiosiose Europos, Šiaurės, Centrinės ir Pietų Amerikos ir Karibų šalyse, išskyrus Argentiną, Braziliją, Jungtines Amerikos Valstijas ir Urugvajų;“;
                                    
                                 
                     
                           b)
                        
                        
                           2 dalies e punktas pakeičiamas taip:
                           
                                       „e)
                                    
                                    
                                       Jungtinėse Amerikos Valstijose: visuose rajonuose, išskyrus Floridos valstijoje esančias Koljerio, Hendrio, Li ir Polko apskritis.“
                                    
                                 
                     
         2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. gegužės 4 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2006 m. liepos 5 d. Komisijos sprendimas 2006/473/EB, pripažįstantis, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams) (OL L 187, 2006 7 8, p. 35).